CELEX: 62017CN0083
Language: el
Date: 2017-02-15 00:00:00
Title: Υπόθεση C-83/17: Αίτηση προδικαστικής αποφάσεως την οποία υπέβαλε το Oberster Gerichtshof (Αυστρία) στις 15 Φεβρουαρίου 2017 — KP, εκπροσωπούμενη από τη μητέρα της, κατά LO

29.5.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 168/20
            
         Αίτηση προδικαστικής αποφάσεως την οποία υπέβαλε το Oberster Gerichtshof (Αυστρία) στις 15 Φεβρουαρίου 2017 — KP, εκπροσωπούμενη από τη μητέρα της, κατά LO
   (Υπόθεση C-83/17)
   (2017/C 168/26)
   Γλώσσα διαδικασίας: η γερμανική
   
      Αιτούν δικαστήριο
   
   Oberster Gerichtshof
   
      Διάδικοι στην υπόθεση της κύριας δίκης
   
   
      Αναιρεσείουσα: KP, εκπροσωπούμενη από τη μητέρα της
   
      Αναιρεσίβλητος: LO
   
      Προδικαστικά ερωτήματα
   
   
               1)
            
            
               Έχει η ρήτρα επικουρικότητας του άρθρου 4, παράγραφος 2, του Πρωτοκόλλου της Χάγης του έτους 2007, σχετικά με το εφαρμοστέο δίκαιο στις υποχρεώσεις διατροφής, την έννοια ότι αυτή τυγχάνει εφαρμογής μόνον εφόσον το εισαγωγικό της διαδικασίας περί διατροφής δικόγραφο κατατεθεί εντός κράτους διαφορετικού από εκείνο της συνήθους διαμονής του δικαιούχου διατροφής;
               Σε περίπτωση αρνητικής απαντήσεως στο ερώτημα αυτό:
            
         
               2)
            
            
               Έχει το άρθρο 4, παράγραφος 2, του Πρωτοκόλλου της Χάγης του έτους 2007, σχετικά με το εφαρμοστέο δίκαιο στις υποχρεώσεις διατροφής, την έννοια ότι η διατύπωση «δεν μπορεί να επιτύχει διατροφή» αναφέρεται και σε περιπτώσεις όπου στο δίκαιο του τελευταίου τόπου διαμονής δεν προβλέπεται αξίωση διατροφής για το παρελθόν απλώς και μόνον επειδή δεν τηρήθηκαν συγκεκριμένες νόμιμες προϋποθέσεις;